DIVINA-COMEDIA-TA-WEB	Dilhèu uscle era ora siesau distanta sies mil miles de nosati, e aguest mon incline ja era sua ombra lèu orizontauments, quan eth centre deth cèu que vedem mès prigond comence e botar-se de tau sòrta, que quauques esteles se van deishant de uelh dera Tèrra estant; e a mida que va auançant era plan clara sirventa deth Solei, eth cèu amòrte d’ua en ua es sues lums enquia era mès beròia.